**1. Yhdistyksen nimi ja kotipaikka**

Yhdistyksen nimi on Jyväskylän yliopiston ruotsinopiskelijoiden

ainejärjestö Svenska Klubben ry ja yhdistyksen kotipaikka on

Jyväskylä

**2. Tarkoitus**

Yhdistyksen tarkoituksena on muodostaa jäsenistöön aktiivinen

ruotsin opiskelijoiden yhteisö. Yhdistyksen tarkoituksena on myös

edistää heidän keskuudessaan ruotsin kielen ja ruotsalaisen

kulttuurin tuntemusta sekä tarjota vapaa-ajan ohjelmaa jäsenille.

Yhdistyksen tarkoituksena on toimia jäsentensä edunvalvojana

muunmuassa sosiaali- ja koulutuspoliittisissa asioissa. Lisäksi

yhdistys pitää yllä yhteyksiä laitokseen ja oppiaineeseen sekä

muihin opiskelijayhteisöihin.

**3. Toiminnan laatu**

Tarkoitustaan yhdistys toteuttaa osallistumalla Jyväskylän

yliopiston opettajien ja opiskelijoiden väliseen yhteistyöhön

(esimerkiksi opetuksen suunnitteluun ja arviointiin), sekä järjestää

jäsenilleen kokouksia, illanviettoja, opintomatkoja ja muita

vastaavia tapahtumia.

Toimintansa rahoittamiseksi yhdistys kantaa jäsenmaksuja ja

harjoittaa haalarimerkkien ja yhdistyksen nimikkotuotteiden myyntiä.

Toimintansa rahoittamiseksi yhdistyksellä on myös oikeus

vastaanottaa lahjoituksia ja avustuksia sekä toimeenpanna

asianomaisen luvan saatuaan varainkeräyksiä, arpajaisia ja

maksullisia huvitilaisuuksia. Yhdistys voi omistaa toimintaansa

varten tarpeellista irtainta ja kiinteää omaisuutta. Yhdistyksen

toiminnasta mahdollisesti kertyvät varat on käytettävä yksinomaan

yhdistyksen tarkoituksen ja päämäärien edistämiseen.

**4. Jäsenet**

Yhdistyksen jäseniä voivat olla kaikki Jyväskylän yliopistossa

ruotsin kieltä opiskelevat henkilöt tai yhdistyksen toiminnasta

kiinnostuneet luonnolliset henkilöt. Jäsenmaksukaudesta ja

jäsenmaksun suuruudesta päättää yhdistyksen syyskokous.

Jäsenellä on oikeus erota yhdistyksestä ilmoittamalla siitä

kirjallisesti hallitukselle tai sen puheenjohtajalle.

Jäsenellä on velvollisuus ilmoittaa muuttuneet yhteystietonsa

yhdistykselle. Jos jäsen ei huolehdi ajantasaisten yhteystietojen

toimittamisesta yhdistykselle, yhdistys katsoo, että hän on jättänyt

täyttämättä velvoituksen, johon hän on yhdistykseen liittymällä

sitoutunut.

Yhdistys katsoo jäsenen eronneeksi yhdistyksestä, jos jäsen on

jättänyt jäsenmaksunsa maksamatta kolmen kuukauden ajalta.

**5. Hallitus**

Yhdistyksen toimintaa johtaa syyskokouksessa vuodeksi kerrallaan

valittu hallitus, johon kuuluu puheenjohtaja, varapuheenjohtaja,

sihteeri ja talousvastaava sekä 0-6 muuta jäsentä. Keskuudestaan

hallitus valitsee henkilön/henkilöt, jotka hoitavat tiedottajan,

tapahtumavastaavan, lingviestivastaavan ja korkeakoulupoliittisen

vastaavan tehtäviä tai muita sovittuja tehtäviä. Hallituksen

jäseneksi on pyrittävä valitsemaan opiskelijoita mahdollisimman

monelta vuosikurssilta. Hallitus kokoontuu puheenjohtajan tai

varapuheenjohtajan kutsusta tai kun kaksi hallituksen jäsentä sitä

vaatii. Hallitus on päätösvaltainen, kun yli puolet hallituksen

jäsenistä on paikalla. Päätökset tehdään yksinkertaisella äänten

enemmistöllä ja äänten mennessä tasan puheenjohtajan ääni ratkaisee.

**6. Hallituksen jäsenten tehtävät**

Yhdistyksen hallituksen puheenjohtaja johtaa asioiden käsittelyä

hallituksen kokouksissa, sekä valvoo, että yhdistyksen sääntöjä

noudatetaan sen toiminnassa. Vuosikokoukselle valitaan puheenjohtaja

erikseen. Varapuheenjohtaja toimii puheenjohtajana varsinainen

puheenjohtajan ollessa estyneenä. Sihteeri pitää pöytäkirjaa

yhdistyksen ja hallituksen kokouksissa. Talousvastaava huolehtii

yhdistyksen maksuliikenteestä ja hoitaa yhdistyksen omaisuutta sekä

laatii yhdistyksen tilinpäätöksen ja talousarvion. Yhdistyksen

jäsenrekisteriä ylläpitää hallituksen keskuudestaan nimeämä henkilö.

**7.** **Yhdistyksen nimen kirjoittaminen**

Yhdistyksen nimen kirjoittavat puheenjohtaja, varapuheenjohtaja ja

talousvastaava, kaksi yhdessä.

**8. Tilikausi ja toiminnantarkastus**

Yhdistyksen tili- ja toimikausi on kalenterivuosi. Tilinpäätös

tarvittavine asiakirjoineen, hallituksen vuosikertomus sekä kuluneen

kauden pöytäkirjat on annettava toiminnantarkastajalle

viimeistään kolme viikkoa ennen kevätkokousta. Toiminnantarkastajan tulee antaa kirjallinen lausuntonsa viimeistään viikkoa ennen kevätkokousta hallitukselle.

**9. Yhdistyksen kokoukset**

Yhdistys pitää vuosittain kaksi varsinaista kokousta. Kevätkokous

pidetään tammi-huhtikuussa ja syyskokous loka-joulukuussa

hallituksen määräämänä päivänä. Yhdistyksen kokoukset kutsutaan

koolle ilmoittamalla yhdistyksen sähköpostilistalla viimeistään

viikkoa ennen kokousta. Ylimääräinen yhdistyksen kokous pidetään,

kun yhdistyksen kokous niin päättää tai kun hallitus katsoo siihen

olevan aihetta taikka kun vähintään kymmenesosa (1/10) yhdistyksen äänioikeutetuista jäsenistä sitä hallitukselta erityisesti

ilmoitettua asiaa varten kirjallisesti vaatii. Kokous on pidettävä

kolmenkymmenen vuorokauden kuluessa siitä, kun vaatimus sen

pitämisestä on esitetty hallitukselle. Yhdistyksen kokous on

laillinen ja päätösvaltainen, kun se on sääntöjen mukaan koolle

kutsuttu. Yhdistyksen kokouksissa jokaisella jäsenellä on yksi ääni.

Yhdistyksen kokouksen päätökseksi tulee se mielipide, joka saa yli

puolet annetuista äänistä. Äänten mennessä tasan ratkaisee kokouksen puheenjohtajan ääni, vaaleissa kuitenkin arpa.

**10. Varsinaiset kokoukset**

Yhdistyksen kevätkokouksessa käsitellään seuraavat asiat:

1. kokouksen avaus

2. valitaan kokouksen puheenjohtaja, sihteeri, kaksi

pöytäkirjantarkastajaa ja tarvittaessa kaksi ääntenlaskijaa

3. todetaan kokouksen laillisuus ja päätösvaltaisuus

4. hyväksytään kokouksen työjärjestys

5. esitetään tilinpäätös, vuosikertomus ja toiminnantarkastajien

lausunto

6. päätetään tilinpäätöksen vahvistamisesta ja vastuuvapauden

myöntämisestä hallitukselle ja muille vastuuvelvollisille

7. käsitellään muut kokouskutsussa mainitut asiat.

Yhdistyksen syyskokouksessa käsitellään seuraavat asiat:

1. kokouksen avaus

2. valitaan kokouksen puheenjohtaja, sihteeri, kaksi

pöytäkirjantarkastajaa ja tarvittaessa kaksi ääntenlaskijaa

3. todetaan kokouksen laillisuus ja päätösvaltaisuus

4. hyväksytään kokouksen työjärjestys

5. vahvistetaan toimintasuunnitelma, tulo- ja menoarvio sekä

jäsenmaksun suuruus seuraavalle kalenterivuodelle

6. valitaan hallituksen puheenjohtaja ja muut jäsenet

7. valitaan yksi toiminnantarkastaja ja yksi varatoiminnantarkastaja

8. käsitellään muut kokouskutsussa mainitut asiat.

**11. Sääntöjen muuttaminen ja yhdistyksen purkaminen**

Sääntöjen muuttamisesta tai yhdistyksen purkamisesta on päätettävä kahdessa vähintään kolmen viikon väliajoin pidettävässä yhdistyksenkokouksessa ja päätös tehtävä kummassakin tapauksessa vähintään ¾ enemmistöllä annetuista äänistä. Jos yhdistys purkautuu, on sen varat käytettävä yhdistyksen tarkoituksen edistämiseen purkamisesta päättävän jälkimmäisen kokouksen määräämällä tavalla. Yhdistyksen asiakirjat jätetään säilytettäväksi kieli- ja viestintätieteiden laitokselle.

**Jyväskylän yliopiston ruotsinopiskelijoiden ainejärjestö**

**SVENSKA KLUBBEN RY:n**

**säännöt**

